สมชัย ยก 4 เหตุผล ทำไมถึงตัดสินใจ ร่วมกิจกรรม วิ่งไล่ลุง
อดีตกกต.สมชัย ยก 4 เหตุผล ทำไมถึงตัดสินใจลงทะเบียนออนไลน์กิจกรรม วิ่งไล่ลุง แม้ความจริงก็ยังลังเลอยู่ เพราะอยากออกกำลังกาย และอยากให้ลุงปรับปรุงการทำงานให้ดีขึ้นวันที่ 6 ม.ค. นายสมชัย ศรีสุทธิยากร อดีตกรรมการการเลือกตั้ง กกต. โพสต์เฟซบุ๊กส่วนตัว สมชัย ศรีสุทธิกร ยก 4 เหตุผล ทำไมต้องสมัครลงทะเบียนออนไลน์ กิจกรรมวิ่งไล่ลุง บอกความจริงลังเลอยู่ แต่หากมีโอกาสก็ไปออกกำลังกาย และอยากส่งเสียงร่วมกับพี่น้องประชาชน ห้ไปถึงลุงรับทราบ อยากให้ปรับปรุงการทำงานให้ดีขึ้น วันนี้ยังไม่ถึงไล่กันจริงจังหรอกครับทำไมต้องวิ่งไล่ลุงผมลงทะเบียนออนไลน์ไว้ในช่วงที่เขาเปิดให้ลงทะเบียน เนื่องจากหากมีโอกาสก็จะไปออกกำลังกาย ความจริงลังเลอยู่ เพราะไม่ค่อยชอบเสื้อยืดพื้นขาว และเหรียญที่ให้ดูตาใสเกินไปแต่เหตุที่จูงใจให้ต้องสมัครร่วมวิ่งไล่ลุงกับเขาด้วย เพื่อต้องการร่วมแสดงออกให้ลุงเห็นว่า บ้านเมืองนี้เริ่มมีคนอยากไล่ลุงมากขึ้น ด้วยหลายสาเหตุ1) ลุงอยู่บริหารบ้านเมืองมานาน แต่ไม่แสดงให้เห็นถึงความสามารถในการจัดการเท่าที่ควรจะเป็น ความฝันและคำสัญญาที่ลุงสร้างว่าจะขอปฏิรูปก่อนเลือกตั้ง ก็ไม่เห็นเป็นจริง2) ลุงไม่ได้แสดงความแตกต่างในทางที่ดีกว่านักการเมืองรุ่นก่อนๆ ที่ลุงเคยว่าเขา แถมการตั้งรัฐบาลของลุง ยังมาจากการรวบรวมสารพันนักการเมืองสายยี้ที่ประชาชนส่ายหน้า3) ลุงสร้างกลไกกติกาต่างๆ ที่ทำให้บ้านเมืองบิดเบี้ยว บทเฉพาะกาลในรัฐธรรมนูญที่ให้มี ส.ว.มาจากการแต่งตั้งของลุงเกือบทั้งหมด ไม่ใช่ความปรารถนาดีต่อบ้านเมืองแต่เป็นเพื่อความมั่นคงในตำแหน่งของลุงเท่านั้น4) ลุงยังคงนึกว่าตัวเองมีคะแนนนิยมดี คิดว่าตัวเองทุ่มเททำงานเหน็ดเหนื่อย ไปไหนก็มีแต่คนแวดล้อมยกย่องชมเชย ไม่รู้ถึงความรู้สึกที่แท้ของประชาชนดังนั้น การแสดงออกด้วยการร่วมวิ่งไล่ลุง จึงเป็นการส่งเสียงของประชาชนให้ถึงหูลุงว่า เขาเบื่อแล้ว เผื่อลุงจะปรับปรุงการทำงานให้ดีขึ้น วันนี้ยังไม่ถึงไล่กันจริงจังหรอกครับ
อดีตกกต.สมชัย ยก 4 เหตุผล ทำไมถึงตัดสินใจลงทะเบียนออนไลน์กิจกรรม วิ่งไล่ลุง แม้ความจริงก็ยังลังเลอยู่ เพราะอยากออกกำลังกาย และอยากให้ลุงปรับปรุงการทำงานให้ดีขึ้น 
วิ่งไล่ลุง,เดินเชียร์ลุง,สมชัย ศรีสุทธิยากร,อดีตกกต.,ลงทะเบียนออนไลน์,ทำไมต้องวิ่งไล่ลุง,ออกกำลังกาย,ข่าวทั่วไป